CSS กำไร Q1/59 หด 62% หลังค่าใช้จ่ายพุ่ง-รายได้จากงานบริการลด
CSS กำไร Q1/59 หด 62% มาที่ 23.76 ลบ. จากปีก่อนมีกำไร 61.87 ลบ. หลังค่าใช้จ่ายพุ่ง-รายได้จากงานบริการลด
12 พ.ค. 2559

บริษัท คอมมิวนิเคชั่น แอนด์ ซิสเต็มส์ โซลูชั่น จำกัด (มหาชน) หรือ CSS รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีกำไรสุทธิ 23.76 ล้านบาท หรือมีกำไรสุทธิ 0.021 บาทต่อหุ้น ลดลง 62% จากช่วงเดียวกันของปีก่อนที่มีกำไรสุทธิ 61.87 ล้านบาท หรือมีกำไรสุทธิ 0.064 บาทต่อหุ้น
โดยผลการดำเนินงานในไตรมาสดังกล่าวที่ลดลงเนื่องจากค่าใช้จ่ายในการขายและบริหารเพิ่มขึ้น ขณะที่รายได้จากงานบริการติดตั้งลดลง